KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2025. augusztus 29-i rendkívüli ülésére)


TÁRGY:	A BUDAPEST-BELGRÁD VASÚTFEJLESZTÉSSEL ÉRINTETT 0345/10 HRSZ-Ú INGATLANRÉSZ TULAJDONJOG ÁTRUHÁZÁSA ADÁSVÉTEL ÚTJÁN


A Budapest-Kelebia közötti 150. számú vasútvonal fejlesztése során a vasúti pályatest nyomvonala jelentősen módosul, mely a Kiskőrös-Kalocsa közötti nyomvonalat is érinti. A beruházás megvalósítása érdekében a jelenlegi nyomvonal szélesítése szükséges, mely az önkormányzat és a magántulajdonban lévő ingatlanok területeinek/területrészeinek megvásárlásával bővíthető. A Budapest-Kelebia határátkelő közti 150. számú vasútvonal fejlesztésével összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánításáról és az eljáró hatóságok, valamint a beruházás helyszínével, közvetlen környezetével érintett ingatlanok kijelöléséről szóló 102/2021. (III. 3.) Korm. rendelet 1. számú melléklete tartalmazza a fejlesztéssel érintett ingatlanokat. 
A nemzeti vagyonról szóló 2011. évi CXCVI. törvény 4. (1) bekezdés h) pontja alapján az országos törzshálózati vasúti pályák és azok tartozékai az állam kizárólagos tulajdonát képezik, tulajdonosi joggyakorló a Magyar Nemzeti Vagyonkezelő Zrt., építtető a MÁV Magyar Államvasutak Zrt. (a továbbiakban: vagyonkezelő).
A kisajátításról szóló 2007. évi. CXXIII. törvény 2. § e) pontja a lapján a fentiekben nevesített beruházás a kisajátítás alapjául szolgáló közérdekű cél.
A pályatest nyomvonalának módosítása miatt további ingatlan érintett a kisajátítással. A jelenlegi pályatest módosítás az Önkormányzat tulajdonában lévő 0345/10 hrsz-ú 3795 m2 alapterületű, kivett út, megnevezésű ingatlan területéből 162 m2 területrész vonatkozásában érintett. Az ingatlan a Kiskőrös-Kalocsa közötti pályatest nyomvonalát érinti. A megosztás során keletkező ingatlanból a 0345/108 hrsz-ú ingatlan 3633 m2 térmértékkel visszamarad Kiskőrös Város Önkormányzatának tulajdonában, a 0345/109 hrsz-ú ingatlan út megnevezéssel, 162 m2 térmértékkel a Magyar Állam tulajdonába kerül.
A Bács-Kiskun Vármegyei Kormányhivatal megbízásából a Conzus Agro Igazságügyi Szakértő és Vadkárbecslő Kft. által elkészített ingatlanforgalmi szakvélemény alapján a kisajátítást helyettesítő adásvétellel érintett 162 m2 területrész értéke 87.430,-Ft, amely tartalmazza a földút értékét. Az ingatlanok/ingatlanrészek állami tulajdonba vételével összefüggő kisajátítást helyettesítő adásvételi szerződés megkötésével a vagyonkezelő, a Juharos Ügyvédi Irodát bízta meg.
Fentiek figyelembevételével javaslom, hogy a Képviselő-testület a határozat-tervezetben foglaltak szerint döntsön.


Kiskőrös, 2025. augusztus 26.

Domonyi László sk.
polgármester











HATÁROZAT-TERVEZET

A Képviselő-testület
1. a vasúti közlekedésről szóló 2005. évi CLXXXIII. törvény 44/A.§ (1) bekezdése és a kisajátításról szóló 2007. évi CXXIII. törvény vonatkozó szakaszai alapján a Magyar Állam tulajdonába (tulajdonosi joggyakorló: Magyar Nemzeti Vagyonkezelő Zrt.) és a MÁV Magyar Államvasutak vagyonkezelésébe adja Kiskőrös Város Önkormányzata tulajdonában lévő Kiskőrös külterület 0345/10 hrsz-on nyilvántartott kivett út rendeltetésű 6739 m2 térmértékű ingatlan területéből 162 m2 területrészt 87.480,-Ft vételár összegben, a határozat-tervezet mellékletét képező kisajátítást helyettesítő ingatlan adásvételi szerződésben foglalt visszterhes tulajdonjog átruházási feltételekkel (a telekalakítást követően 0345/109 hrsz-ú ingatlan). 
2. egyet ért azzal, hogy a tulajdonjog átruházással és a kapcsolódó eljárásokkal összefüggő valamennyi költséget a MÁV Magyar Államvasutak Zrt., mint vagyonkezelő viseljen.
3. felhatalmazza a polgármestert, a határozat-tervezet mellékletét képező kisajátítást helyettesítő ingatlan adásvételi szerződés aláírására, a szükséges jognyilatkozatok megtételére.

Felelős:	polgármester
Határidő:	azonnal

